MUNICIPIUL CRAIOVA

CONSILIUL LOCAL AL MUNICIPIULUI CRAIOVA

      HOTĂRÂREA NR. 100
privind aprobarea reorganizării aparatului de specialitate al Primarului Municipiului Craiova şi aprobarea organigramei şi statului de funcţii

        
Consiliul Local al Municipiului  Craiova întrunit în şedinţa ordinară din data de 26.03.2026;


Având în vedere referatul de aprobare nr.97787/2026, raportul nr.97793/2026 al Serviciului Resurse Umane şi raportul de avizare nr.97881/2026 al Direcţiei Juridice, Asistenţă de Specialitate şi Contencios Administrativ prin care se propune aprobarea reorganizării aparatului de specialitate al Primarului Municipiului Craiova şi aprobarea organigramei şi statului de funcţii și avizele nr.5/2026 al Comisiei I - Buget Finanţe, Studii, Prognoze şi Administrarea Domeniului, nr.5/2026 al Comisiei III -Servicii Publice, Liberã Iniţiativã şi Relaţii Internaţionale și nr.9/2026 al Comisiei V- Juridică, Administraţie Publică şi Drepturi Cetăţeneşti;

 În conformitate cu prevederile Ordonanţa de Urgenţă a Guvernului nr.7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ-teritoriale, Legii nr.296/2023 privind unele măsuri fiscal-bugetare pentru asigurarea sustenabilităţii financiare a României pe termen lung, Legii nr.53/2003, republicată – Codul Muncii, cu modificările şi completările ulterioare, Legii-cadru nr.153/2017 privind salarizarea personalului plătit din fonduri publice, cu modificările și completările ulterioare și  Ordonanţei de Urgenţă a Guvernului nr.63/2010 pentru modificarea şi completarea Legii nr.273/2006 privind finanţele publice locale, precum şi pentru stabilirea unor măsuri financiare, cu modificarile si completarile ulterioare;

 Potrivit adresei Instituţiei Prefectului – Judeţul Dolj nr.88993/16.03.2026;
           În temeiul art.129 alin.2 lit.a coroborat cu alin.3 lit. c, art.139 alin.3, art.154 alin.1, art.196 alin.1 lit. a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare;

HOTĂRĂŞTE:

Art.1. Se aprobă reorganizarea aparatului de specialitate al Primarului Municipiului Craiova.
Art.2. Se aprobă  organigrama şi statul de funcţii ale aparatului de specialitate al Primarului Municipiului Craiova, conform anexelor nr.1 si 2  care fac parte integrantă din prezenta hotărâre, şi, pe cale de consecinţă, îşi încetează  efectele Hotărârea Consiliului Local al Municipiului Craiova nr.249/2025.
Art.3. Se aprobă reducerea numărului de posturi pentru Direcţia de Evidenţă a Persoanelor,  de la 46 la 44 posturi, ca urmare a aplicării prevederilor art. XL alin. 7 lit b din Ordonanţa de Urgenţă a Guvernului nr.7/2026 pentru modificarea şi completarea unor acte normative, precum şi pentru adoptarea unor măsuri pentru creşterea capacităţii financiare a unităţilor administrativ-teritoriale, cu încadrarea în  procentul de 30%.
   Art.4. Pentru respectarea drepturilor la carieră ale funcţionarilor publici şi personalului contractual, în vederea aplicării procedurilor legale prevazute de Ordonanţa de    Urgenţă a Guvernului nr.57/2019 privind Codul administrativ, cu modificările şi completările ulterioare şi Legea nr.53/2003, republicată – Codul Muncii, cu            modificările şi completările ulterioare, urmare reorganizarii aparatului de           specialitate al primarului Municipiului Craiova, modificările intervenite în            structura organizatorică vor fi duse la îndeplinire în termen de minimum 30 de zile de la data adoptării. 
Art.5. Primarul Municipiului Craiova, prin aparatul de specialitate: Serviciul Administraţie Publică Locală şi Relații cu Consiliul Local și Serviciul Resurse Umane vor aduce la îndeplinire prevederile prezentei hotărâri.

